טוב, להכין קבב זה סופר קל. באמת. הרי רק מערבבים בשר טחון עם קצת ירק ותבלינים וזורקים על האש. לא ככה? אז בגדול כן, ממש ככה. ואם תעשו את זה באמת תקבלו קבבים נחמדים, שבפיתה עם חומוס וסלט אפילו יכולים להיות ממש טעימים. אם אתם מסתפקים בזה – אתם משוחררים כבר עכשיו. אבל אם לא – אם אתם מאלה שאוהבים את הקבבים שלהם מצוינים, עסיסיים וצלויים כהלכה, אם אתם מאלה שרוצים את הקבב שלהם מעולה גם בלי פיתה – אז בואו תקראו.
5. כלל חשוב לא רק לקבב אלא גם לקציצות: אל תערבבו את התערובת אלא לושו אותה, ואפילו העניקו לה עיסוי. תערובות בשר טחון – לקבבים ולקציצות – צריכות יותר יחס מאשר סתם ערבוב בכף. הלישה והעיסוי הידניים גם יבטיחו פיזור אחיד של התיבול וגם, לא פחות חשוב, יקשרו את כל המרכיבים טוב יותר (בקציצות בקר, אגב, לישה הגונה יכולה אפילו לייתר את הצורך בביצה).
7. ואגב סבלנות – אם לא תחממו את המנגל טוב טוב לפני שאתם מניחים עליו את הקבבים צפוי לכם שברון לב. לרשת שאינה מלוהטת הקבב שלכם פשוט יידבק, וזה עלול להיגמר בקבב מפורק ועצוב. רשת לוהטת זה מאסט – רק שימו לב שאין להבות, כי גם קבב שרוף זה לא גליק גדול.